শোকের দিনে সুখের বনভোজন | অনাবিল সংবাদ
বুধবার, জুলাই ১২, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
শোকের দিনে সুখের বনভোজন
প্রকাশকাল- ২১:১৫,মার্চ ৪, ২০১৭,মুক্ত চিন্তা, স্লাইডশো বিভাগে
এবাদত আলী
এমন যে ঘটনা ঘটতে পারে তা কেউ কখনো কল্পনাও করেননি। এমনকি রাতে কেউ কোন খোয়াবও দেখেননি। কিন্তু কি করতে কি হয়ে গেল সবই যেন কপালের দোষ। এই ডিজিটাল যুগে ফেইস বুক নামের একটি মাধ্যম এক নিমিষে সব কিছু এলামেলো করে দিতে পারে সত্যি তা ভাবতে অবাক লাগে। এইতো গত ক’দিন আগে গত ২১ ফেব্রুয়ারি সারা দেশ ব্যাপি মহান শহীদ দিবস পালিত হলো। এদিন আন্তর্জাতিক মাতৃভাষা দিবসও। ১৯৯৯ সালের ১৭ নভেম্বর অনুষ্ঠিত ইউনিস্কোর প্যারিস অধিবেশনে একুশে ফেব্রুয়ারিকে আন্তর্জাতিক মাতৃভাষা দিবস হিসেবে ঘোষণা করা হয় এবং ২০০০ সালের ২১ ফেব্রুয়ারি থেকে দিবসটি জাতিসংঘের সদস্য দেশ সমুহে যথাযথ মর্যাদায় পালিত হচ্ছে। বাঙালি জনগণের ভাষা আন্দোলনের মর্মন্তুদও গৌরবোজ্জল স্মৃতি বিজড়িত একটি দিন হিসেবে চিহ্নিত হয়ে আসছে। ১৯৫২ সালের এই দিনে (৮ ফাল্গুন-১৩৫৮) বাংলাকে পাকিস্তানের অন্যতম রাষ্ট্রভাষা করার দাবিতে আন্দোলনরত ছাত্রদের ওপর পুলিশের গুলিবর্ষনে কয়েকজন তরুন ঢাকার রাজপথে তাদের বুকের তাজা রক্ত ঢেলে দেন।
সমগ্র জাতি যখন এদিনে শোকাহত সেদিন কেমন করে সরকারের দায়িত্বশীল কর্মকর্তাগণ বনভোজনে গিয়ে ভুরিভোজ করলেন তা সত্যিই ভাববার বিষয়। কে বা কারা এমনি অবাক করা ঘটনার সচিত্র ষ্টেটাস দেন ফেইস বুকে। আর তা নিয়ে হৈচৈ পড়ে যায়।
পাবনার আটঘরিয়ায় মহান শহীদ দিবস ও আন্তর্জাতিক মাতৃভাষা দিবসে কর্মসূচি বাদ দিয়ে জেলা জামায়াতের ভারপ্রাপ্ত আমীরকে নিয়ে বনভোজনে ইউএনও, ফেসবুকে সমালোচনার ঝড়’’শিরোনামে বিভিন্ন জাতীয় ও আঞ্চলিক পত্রিকায় সংবাদ প্রকাশিত হলে টক অব দা পাবনায় পরিণত হয়। এ ঘটনায় আটঘরিয়ার ইউএনও সাইদুজ্জামানকে ও এস ডি করা হয়েছে এবং আটঘরিয়া থানার ভারপ্রাপ্ত কর্মকর্তা (ওসি) এস এম ফারুক হোসেনকে পাবনা পুলিশ লাইনে ক্লোজ করা হয়েছে। তবে ঈশ্বরদীর ইউএনও শাকিল মাহমুদ ঐ বনভোজনে অংশ নিলেও তার বিরুদ্ধে কোন ব্যবস্থা না নেওয়ায় ক্ষোভের সৃষ্টি হয়েছে।
বাঙালির ঘরে জন্ম নিয়ে জাতগত বাঙালি হয়েও অনেকে মনে প্রাণে বাঙালিত্তকে মেনে নিতে পারেন নি। এমন বহু কর্মকর্র্তা আজো স্বাধীন সার্বভৌম এই রাংলাদেশের রাষ্ট্র যন্ত্র তথা প্রশাসনের মাঝে ঘাপটি মেরে আছেন। ওসি এস এম ফারুক হোসেনের কথাই ধরা যাক। ১৯৭১ সালের ২৮ মার্চ পাবনা শহরের যুদ্ধে পরাজিত এক দল পাকিস্তানি সৈন্য কাশিপুর শিল্প নগরি হতে পায়ে হেঁটে রাজশাহীর দিকে পালিয়ে যাবার পথে রাতের বেলা পথ হারিয়ে শহরের অদূরে বালিয়াহালট গোরস্থানে লুকিয়ে থাকে। পরদিন সকাল বেলা স্থানীয় লোক জন তাদের দেখে ফেলে এবং জনতা এক জোট হয়ে তাদেরকে ঘিরে ফেলে। তারা সারেন্ডার করার জন্য বার বার আকুতি জানায়। কিন্তু হানাদার বাহিনীর আকুতি গ্রাহ্য হয়না। তাদের দু জনকেই হত্যা করা হয়। অপর সৈন্যরা পাকা সড়ক ধরে না গিয়ে কাঁচা রাস্তা দিয়ে পালাবার সময় পথ ভুল করে পাবনা শহর থেকে ৪ মাইল পশ্চিমে মালিগাছা ইউনিয়নের টেবুনিয়া বাজারের অদূরে মালিগাছা পাকা সড়কের উত্তরে কেফাত মোল্লার বাড়িতে আশ্রয় নিয়ে বাংকার খনন করে আত্মগোপনের চেষ্টা করে। এ দিন ২৯ মার্চ -১৯৭১, ভোর বেলা তাদের এ হেন অবস্থান জানতে পেরে চারদিক থেকে অগণিত মানুষ তাদেরকে ঘিরে ফেলে। খবর পেয়ে পাবনা শহর থেকে জিপে করে ই পি আর, পুলিশ ও মুক্তিকামি সেচ্ছাসেবক দল মনোহরপুর বড় শাকোর কাছে এসে অবস্থান নেয়। উক্ত দলের সদস্যরা কয়েক ভাগে বিভক্ত হয়ে গুলি ছুঁড়তে আরম্ভ করলে পাকিস্তানি হানাদার বাহিনীও গুলি ছুঁড়তে থাকে। অপর দিকে জেলার আটঘরিয়া থানার এ এস আই (বাড়ি যশোর পরে ফরিদ পুর জেলার আলফাডাঙ্গা থানার বড়ভাগ গ্রামে।) থানা থেকে কয়েক জন পুলিশ ও অস্ত্র-সস্ত্র নিয়ে পাকা রাস্তার দক্ষিন পার্শ্বে অবস্থান নেন। এ সময় আটঘরিয়ার আওয়ামী লীগ নেতা আজিজুর রহমান ফনি মিয়া ও মালিগাছা ইউনিয়ন আওয়ামী লীগের সভাপতি ইদ্রিস আলী খান তাঁদের লাইসেন্স কৃত বন্দুক দিয়ে এক সঙ্গে গুলি ছুঁড়তে থাকেন। ই পি আর পুলিশ ও স্বেচ্ছাসেবি মুক্তিকামিরা তিন দিক থেকে পাকিস্তানি বাহিনীকে ঘিরে ফেলে। মালিগাছা ইউনিয়ন আওয়ামী লীগ নেতা ম জয়নুল আবেদীন, এডওয়ার্ড কলেজের সাবেক ছাত্রলীগ নেতা ( বর্তমানে সাংবাদিক ও কলামিস্ট) টেবুনিয়ার এবাদত আলী, হিমায়েত পুর ইউনিয়নের চকচিরোট গ্রামের মোঃ হারেজ আলী, সামসুল আলম গান্ধী, বারইপাড়া গ্রামের আবেদ আলী প্রামাণিক ওরফে বেগে, রাণী গ্রামের করিম ড্রাইভার, আবু সাঈদ, মনিদহ গ্রামের জালাল বিশ্বাস, রিয়াজ উদ্দিন, রামচন্দ্রপুর গ্রামের মতিয়ার রহমান, আটঘরিয়ার দেবোত্তর গ্রামের ডাঃ মিজানুর রহমান ওরফে প্রদীপ ডাক্তার, মালিগাছা গ্রামের আব্দুলজব্বার ও মনোহরপুর গ্রামের আবু বকর সিদ্দিকসহ অগণিত মুক্তি কামি যোদ্ধা সম্মুখ যুদ্ধে অংশ গ্রহণ করেন।
মালিগাছার সম্মুখ যুদ্ধে অতি সাহসি ভুমিকা নিয়ে এ এস আই আব্দুল জলিল এক সময় ২ জন পাকিস্তানি হানাদার বহিনীর সদস্যকে গুলি করে হত্যা করেন। তিনি সহযোদ্ধাদের নিষেধ উপেক্ষা করে দুর্বার সাহস নিয়ে শত্রু হননের জন্য মেতে উঠলেন। তিনি পাকা সড়কের পাশে মাথা উঁচু করে কেফাত মোল্লার বাড়ির দিকে পাকিস্তানি সৈন্যদের অবস্থান লক্ষ্য করে গুলি ছুঁড়তে লাগলেন। মুক্তিকামি সহযোদ্ধাগণ চিৎকার করে তাঁকে নিচে নেমে আসার অনুরোধ জানাতে থাকেন। কিন্তু তিনি কারো কথা কর্নপাত না করে পাকিস্তানি হানাদারদের লক্ষ্য করে অবিরাম গুলি ছুঁড়তে লাগলেন। হঠাৎ স্বয়ংক্রিয় অস্ত্রের কয়েকটি বুলেট তাঁর মুখ, বুক ও মস্তক ঝাঁজরা করে দেয়। তিনি সঙ্গে সঙ্গে মাটিতে লুটিয়ে পড়েন। এই প্রতিরোধ যুদ্ধে আব্দুল জলিল শহীদ হন।
বাংলাদেশ স্বাধীনতা লাভের পর মালিগাছার মুক্তিযুদ্ধের সেই স্থানটি চিহ্নিত করে সেখানে একটি যুদ্ধ স্মৃতি স্মম্ভ নির্মানের পরিকল্পনা গ্রহণ করা হয় এবং প্রতি বছর ২৯শে মার্চ তারিখে মুক্তিযুদ্ধের এই দিনটিকে স্মরণ করার লক্ষ্যে বীর মুক্তিযোদ্ধা ও সাংবাদিক এবাদত আলীকে সভাপতি ও সাংবাদিক মোহাম্মদ আব্দুল জব্বারকে সাধারণ সম্পাদক করে “ মালিগাছা ইউনিয়ন মুক্তিযুদ্ধ স্মৃতি সংরক্ষণ কমিটি” নামে ১৫ সদস্য বিশিষ্ট একটি কমিটি গঠনের মাধ্যমে প্রতি বছর মালিগাছা রনাঙ্গনে স্মরণ সভা, দোয়ার মাহফিলসহ বিভিন্ন অনুষ্ঠানের আয়োজন করা হয়।এই অনুষ্ঠানে বিশেষ অতিথি হিসেবে আটঘরিয়া থানার ওসি এসএম ফারুক হোসেনকে আমন্ত্রণ জানানোর জন্য অনুষ্ঠানের কয়েকদিন আগে আটঘরিয়া থানায় গিয়ে আমাদের পরিচয় দিলাম। ওসি সাহেব কম্পিউটার থেকে চোখ ফিরিয়ে বল্লেন বসুন। আমরা বসে অনেক্ষণ ধরে তাকে মালিগাছার মুক্তিযুদ্ধের বিবরণ শোনালাম। বল্লাম এই থানারই একজন এএসআই আব্দুল জলিল মহান মুক্তিযুদ্ধে শহীদ হয়েছেন, যার নাম পাবনা পুলিশের শহীদ স্মৃতি স্তম্ভে এক নম্বর ক্রমিকে এবং ঢাকা পুলিশ হেডকোর্টার শহীদ স্মৃতি স্তম্ভে পাঁচ নম্বর ক্রমিকে লিপিবদ্ধ রয়েছে। একথা শুনে তিনি যেন আকাশ থেকে পড়লেন। তিনি যে থানায় ওসির দায়িত্ব পালন করছেন সেই থানার শহীদ আব্দুল জলিলের খবর জানেন না। পাশে দাঁড়ানো একজন কনষ্টবল বল্লেন, স্যার উনারা যা বলছেন তা সত্যি। শহীদ আব্দুল জলিলের কবর আছে স্যার দেবোত্তর বাজার জামে মসজিদের পাশে। আমরা কিছু তথ্য দিয়ে তাঁকে শহীদ আবুল জলিলের নামে একটি ফাইল খুলে তা সংরক্ষণের অনুরোধ জানিয়ে ফিরে এলাম। ২৯ মার্চ ২০১৬, মালিগাছা রণাঙ্গনের অনুষ্ঠানে তিনি যোগদান করেননি। এধরনের মানসিকতার অফিসাররা শহীদ দিবসে বনভোজন করবেন তাতে আর হতবাক হবার কি আছে। আটঘরিয়ার ইউ এন ও সাইদুজ্জামান আটঘরিয়া উপজেলায় যোগদান করেন গত বছর ১৪ ডিসেম্বর শহীদ বুদ্ধিজীবী হত্যা দিবসে। যোগদানের পর থেকেই জামায়াত ঘরানার লোকদের সঙ্গে তার গভীর সখ্যতা লক্ষ্য করা গেছে বলে নিন্দুকেরা বলে। তিনি সাংবাদিকদেরকে আগাগোড়াই অবমূল্যায়ন করে আসছিলেন।
গত ০১ মার্চ তারিখের দৈনিক সিনসায় সচিত্র প্রতিবেদন ছাপা হয়েছ। গত ২১ ফেব্রুয়ারি মহান শহীদ দিবসে সরকারি কর্মসূচি ফেলে রেখে আটঘরিয়ার ইউএনও মোঃ সাইদুজ্জামান, পাবনা জেলা জামায়াতের ভারপ্রাপ্ত আমীর ও আটঘরিয়া উপজেলা চেয়ারম্যান মাওঃ জহুরুল ইসলাম, আটঘরিয়া থানার ভারপ্রাপ্ত কর্মকর্তা (ওসি) এস এম ফারুক হোসেন, আটঘরিয়া মহাবিদ্যালয়ের অধ্যক্ষ মোঃ খলিলুর রহমান, উপজেলা একাডেমিক সুপারভাইজার শিপ্রা রাণী মন্ডলসহ উপজেলার বেশ কিছু কর্মকর্তা পাকশীতে বনভোজনে যান।
ভাগ্যিস মালিগাছার শহীদ দিবসে কোন বনভোজনের আয়োজন কেউ করেনি। করলে যে কি হতো তা আল্লা মালুম। ( লেখক: বীর মুক্তিযোদ্ধা, সাংবাদিক ও কলামিস্ট)।
বরাবর
সম্পাদক অনাবিল ডট নেট।
আশা করি ভালো আছেন। এই ফিচারটি পাঠালাম। অনুগ্রহ করে প্রচারের ব্যবস্থা করলে বাধিত হবো।
এবাদত আলী
সাংবাদিক ও কলামিস্ট
সদস্য পাবনা প্রেসক্লাব
Comments Off on শোকের দিনে সুখের বনভোজন
← কলারোয়ায় উপ-নির্বাচন-২০১৭ উপজেলা ভাইস চেয়ারম্যান পদে দুই প্রার্থীর লড়াই!
পাবনার ঐতিহ্যবাহী প্রতিষ্ঠান “লতিফ গ্র“প” এর ৩০ বছর পূর্তি উপলক্ষে আবাসন মেলার শুভ উদ্বোধন →
সাম্প্রতিক সংবাদ
২০ বছর পর কাজল
ইলিয়াসের স্ত্রী লুনাকে লন্ডন যেতে ফের বাধা
মঙ্গলে প্রাণী বাঁচবে ৬৮ দিন!
প্রেমের প্রস্তাবে সাড়া না দেয়ায় স্কুলছাত্রীকে মারপিট
মাশরাফির বিকল্প নেই
প্রথম বিবাহিত মুসলিম সমকামী যুগলের একজন বাংলাদেশি জাহেদ
যৌনজীবনকে আরো রোমাঞ্চকর করবে আয়না‍!
ভারতে গবাদি পশু জবাই নিষেধাজ্ঞা আইন স্থগিত সুপ্রিম কোর্টের
মিতু হত্যা: তদন্ত কর্মকর্তার কার্যালয়ে বাবুল আক্তার
প্রধান কোচ শাস্ত্রী: বোলিংয়ে জহির খান
সুইস ব্যাংকে অর্থ পাচারের পরিমাণ ‘বাস্তব সম্মত’ নয়: অর্থমন্ত্রী
ধুনটে খেয়া পারের সমস্যায় ভোগান্তিতে শিক্ষার্থী
মুক্তামনির চিকিৎসার দায়ভার নিলেন প্রধানমন্ত্রী
বাঘাইছড়িতে ৩শ পিচ ইয়াবাসহ মাদক ব্যবসায়ী আটক
সেই পুরনো পাণ্ডুলিপি থেকে শব্দগুলো বলছে কিছু ডেকে।
রাজশাহী ও চলনবিলের সংবাদ
প্রেমের প্রস্তাবে সাড়া না দেয়ায় স্কুলছাত্রীকে মারপিট
ধুনটে খেয়া পারের সমস্যায় ভোগান্তিতে শিক্ষার্থী
উপজেলা চেয়ারম্যান ও নবাগত ইউএনও কে শুভেচ্ছা জানিয়েছে স্বাধীনতা শিক্ষক পরিষদ
ইছামতি নদী উদ্ধার আন্দোল এর সভা অনুষ্ঠিত
ই-নথি ব্যবস্থাপনায় ৬৪ জেলার মধ্যে পাবনা শ্রেষ্ঠ
পাবনা জেনারেল হাসপাতালে স্টুডেন্ট নার্স ও ইন্টার্নি চিকিৎসকের মধ্যে মারামারি
ধুনটে বিশ্ব জনসংখ্যা দিবস পালিত
গোদাগাড়ীতে মুসলিম ছাত্রীকে নিয়ে হিন্দু ছাত্রের পলায়ন’ছাত্রী আটক
রাবি সাংবাদিক মারধরকারীদের বহিষ্কারের আবেদন
রাবি ছাত্রলীগের চারজনসহ অজ্ঞাত ৮-১০ জন নেতার নামে এবার মামলা করলো দেশ ট্রাভেলস
রাজশাহী শিক্ষাবোর্ডে বিধি ভেঙ্গে দুর্নীতিবাজদের পদোন্নতি
বাগমারায় বঙ্গবন্ধু সৈনিক লীগের কমিটি গঠন
রাবির বাস চলাচলে পরিবর্তন ১৬ জুলাই থেকে
ইছামতি নদী রক্ষায় ১৯ দপ্তরে বেলার আইনি নোটীশ
রাবিতে সাংবাদিক নির্যাতনে মামলা, সহকর্মীদের মানববন্ধন

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০